paragraph_text: Pansy Parkinson, imaginaran lik iz serije romana o Harryju Potteru spisateljice J. K. Rowling, Slytherinka je s Harryjeve godine u Hogwartsu. Pansy je često viđana u društvu Draca Malfoya za kojeg se kasnije ispostavilo da je njezin dečko. Nakon što je Draco ozlijedio ruku u Harryju Potteru i zatočeniku Azkabana Pansy je stalno bila s njim, u Harryju Potteru i Plamenom peharu bila je Dracova pratilja na Božićnom balu tijekom kojeg je nosila blijedoružičastu svečanu pelerinu.